Tämän sarjan nimi on "Jeesuksen opetuslapsena."
Tämänkertainen aihe on "Jeesus on totuus."
Merkillistä on, että Raamatussa on joitakin kohtia, -
joita pidetään erityisen tärkeinä Jeesuksen opetuskokonaisuuksina.
Eräs tällainen on Vuorisaarna.
Se, mitenkä nuo 3 pientä Raamatun lukua voivat sisältä niin paljon.
Se on Jumalan ihmeellinen suunnitelma, -
että yhdellä vuorella pidetään saarna, -
jossa Jumalan ihmeellisen totuuden varassa ohjaillaan kuulijoita.
Nimittäin siinä Vuorisaarnassa sanotaan.
Matteus 5 aloittaa sen.
Luvut 6 ja 7 ovat sitä Vuorisaarnaa.
Jeesus sanoo:
"Älkää luulko, että minä olen tullut lakia tai profeettoja kumoamaan;
en minä ole tullut kumoamaan, vaan täyttämään.
Sillä totisesti minä sanon teille: 'kunnes taivas ja maa katoavat, -
ei laista katoa pieninkään kirjain, ei ainoakaan piirto, -
ennenkuin kaikki on tapahtunut.
Sentähden, joka purkaa yhdenkään näistä pienimmistä käskyistä -
ja sillä tavalla opettaa ihmisiä, -
se pitää pienimmäksi taivasten valtakunnassa kutsuttaman; -
mutta joka niitä noudattaa ja niin opettaa, -
se pitää kutsuttaman suureksi taivasten valtakunnassa.
Sillä minä sanon teille: -
ellei teidän vanhurskautenne ole paljoa suurempi -
kuin kirjanoppineiden ja fariseusten, -
niin te ette pääse taivasten valtakuntaan." (Matt. 6: 17-20).
Tällainen totuuden lähde Jeesus Kristus on.
Ei ainoastaan se, että hän oli Isälle kuuliainen kaikessa, -
mitä hän totuutena toi esille.
Tietäen tarkkaan, lapsuudesta asti...
12-vuotiaana vanhemmat etsivät häntä kolme päivää -
ja löysivät hänet pyhäköstä.
Vanhemmat ihmettelivät, miksi Jeesus oli siellä.
Ettekö ole lukeneet, -
että minun pitää oleman niissä missä minun Isäni on.
Elikä, nuo kirjoitukset olivat Jumalan pojaksi syntyneelle -
niitä Jumalan rakkauden sisältöjä, -
jotka Hän lapsuudesta asti sai sisäistää.
Ja, ystävä, kun hän näin sanoo, että taivasten valtakuntaan ei pääse -
jos on kuten kirjanoppineet ja fariseukset.
Ystävä, se heidän vanhurskaus oli omavanhurskautta.
Elikä, tunnetaan kirjoitukset, mutta ei noudateta niitä.
Tuo kuuliaisuus on sellainen uskon suhde Jeesukseen, -
että vain Jeesuksen ristin työ voi sen uudistaa.
Tuo totuus on niin ainutkertainen totuus -
että jos sitä rikkoo, niin synti erottaa Jumalasta.
Ja tuo ihmeellinen rakkaus, josta Jeesus puhuu -
mm. Johanneksen evankeliumissa, siinä viinipuuvertauksessa.
Minulle puutarhurina, viinipuu- vertaus elää omaa elämäänsä.
Sillä, sehän on aina niin, että se mitä maan päällä on, se näkyy.
Sitä, mitä on maan alla, ei näe, -
mutta se kasvu, mitä se tuottaa, se näkyy.
Nimittäin, Johanneksen evankeliumissa -
on se ihmeellinen todellisuus, jossa Jeesus sanoo: -
"Te olette jo puhtaat sen sanan tähden, -
jonka minä olen teille puhunut.
Pysykää minussa, niin minä pysyn teissä.
Niinkuin oksa ei voi kantaa hedelmää itsestään, -
ellei se pysy viinipuussa, niin ette tekään, ellette pysy minussa.
Minä olen viinipuu, te olette oksat.
Joka pysyy minussa ja jossa minä pysyn, se kantaa paljon hedelmää; -
sillä ilman minua te ette voi mitään tehdä." (Joh. 15:3-5)
Totuuteen sitoutuminen Jeesuksen opetuslapsena, -
on tietynlainen kuuliaisuuden suhde.
Silloin kun Pyhä Henki ihmistä täyttää, -
niin Pyhä Henki puolustajana muistuttaa ja opettaa, -
mitä Jeesus on meille puhunut.
Jotain samaa koki varmaan Daavid aikoinaan, -
kun hän sanoi Psalmeissa, -
että hän pitää Jumalan aina oikealla puolellansa, -
ettei hän tekisi syntiä Jumalaa vastaan.
Tuo Sanassa pysyminen.
Onko se sitä, että nyt en ole moneen viikkoon avannut Raamattua.
Tai moneen päivään.
Olisiko se perheen jäsenten kesken luonnollista, -
että ollaan aina silloin tällöin samassa huoneessa, -
eikä puhuta mitään?
Jeesuksen kanssa, Jumalan kanssa tuo yhteys on vuorovaikutusta.
Hän ei ole kaukana. Hän on läsnä.
Hän tuntee ajatuksetkin jo kaukaa.
Ja elämänantajana koko ajan elämä virtaa meissä.
Elämänantajana Hän ei olekaan kaukana.
Ja silloin tuo totuus voi tulla joskus vähän ikävässä muodossa.
Aikanaan. Olen jossain muussakin opetustilanteessa sen kertonut, -
mutta tähän se vaan annetaan.
Olin ensimmäisessä papin paikassa.
Ja miten siellä tuli puheeksi uhraamiset ja kymmenykset.
Siihen aikaan siellä oli ihmeellinen opettaja.
Siellä oli saarelta tullut opettaja, evankelista, -
Jumalan Sanaa runsaasti tunteva, -
Pyhää Henkeä monella tavalla kokenut.
Näin, että hän elää koko ajan totuutta salatuimpaan saakka.
Se sytytti minussa myös sen, -
että haluan uhrata sen, mitä Raamattu sanoo.
Sen yhden osan omastani Jumalan valtakunnan työhön.
Ei ainoastaan kymmenykset, -
vaan joskus niinkin, että oikea käsi ei tiedä mitä vasen tekee.
Eli voi antaa paljon runsaammin silloin kun sitä on.
Jos on velkaantunut, voi antaa vähemmän.
Sitten kävikin niin, että tulin sanoneeksi miesten piirissä, -
Raamattupiirissä, Vartiokylän seurakunnassa, -
missä oli paljon kauan uskossa olleita miehiä.
Ystävä, tuossa tulin sanoneeksi, että olen jo siirtänyt rahat -
sille tilille, joka olisi se lähetystyö -
tai mikä tili mahtoi ollakaan -
mutta kymmenykset oli jo erotettu pois sinne, minne ne kuuluu.
Ja kuitenkin tosi asia oli se, että se oli vasta huomenna.
Se olisi tapahtunut huomenna, ja minä puhuin väärin.
Voitko ajatella, että minut keskellä yötä herätettiin täysin hereille, -
ja minä kuulin: "Missä sinun rahasi ovat?"
Tajusin, että se oli Herran itsensä tarkoittama vaatimus totuuteen.
Minä heti sanoin Herralle: "Anna anteeksi.
Pyydän anteeksi valhettani seuraavassa tilaisuudessa."
Hän jatkoi vielä tuota keskustelua minuun päin, sanoen: -
"Katso, totuutta minä tahdon salatuimpaan saakka." (Ps. 51:8)
Ystävä, tuo kuuliaisuus, mikä Jeesuksella oli Isää kohtaan, -
on esimerkki Jeesuksen seuraajalle.
Totuutta salatuimpaan saakka. Jumalan Sanan mukaista totuutta.
Silloin, jos menee monta päivää tai muutama viikko -
ja Sana ei avaudu, ei tutkikaan Sanaa...
No, luku silloin tällöin, aamulla tai joskus, onko se seurustelua?
Jeesus saa kasvattaa uskoa siinä tuon yhden luvun aikana.
Viettää aikaa Hänen kanssansa, aterioida Hänen kanssansa.
Jeesus seisoo ovella ja kolkuttaa.
Jos joku avaa oven, Hän käy hänen tykönsä sisälle -
ja aterioitsee hänen kanssaan ja hän minun kanssani.
Näin Jeesus itse sen halusi opettaa Ilmestyskirjassa, -
niille seurakunnille, jotka olivat osittain luopuneet -
Jeesuksen läsnäolosta, siitä että Jeesus johtaa seurakuntaa.
Ne olivat jostain syystä alkaneet totutella pelkkään sanaan.
Olivatko eläviä vai kuolleita? Eivät edes itse tienneet.
Ystävä, totuus tekisi vapaaksi.
Näinhän Jeesus sanoi tuossa viinipuu-vertauksessa.
No, entä edelleen...
Luukkaan evankeliumissahan oli yhdessä aiheessa jo tämä:
"Silloin hän avasi heidän ymmärryksensä -
käsittämään kirjoitukset." (Luuk 24:45)
Mitenkähän Jeesus voisi avata sen, -
että Jumalan Sana on sellainen auktoriteetti ja totuus, -
että maan päällisen elämän pitäisi olla kuuliaista?
Ei vain Israelin kansan Jumalan mielen mukaiset hallitsijat, -
tai Jumalan mielen mukaiset profeetat, -
saaneet Jumalan voiman kautta, totuuden voiman kautta -
muuttaa koko kansan historiaa.
Sisäistä uudistumista sen kautta, totuuden kautta.
Ystävä rakas, se minkä tähden tuo Jeesus on totuus, -
ei tule esille ainoastaan tässä Vuorisaarnassa, -
vaan hyvin monissa muissa kohdissa Raamattua.
Jos me haluaisimme kylvää Jumalan Sanaa totuuden muodossa -
ja olla kuuliaisia sille totuudelle, -
niin koko yhteiskunta varmasti muuttuisi hyvin paljon.
Silloin kun tuo yhteiskunnan muuttuminen tulee, -
niin täällä sanotaan, tämä on Jesaja 55:10-11.
Hetkinen, täällä näin.
"Sillä niinkuin sade ja lumi, joka taivaasta tulee, ei sinne palaja, -
vaan kostuttaa maan, tekee sen hedelmälliseksi ja kasvavaksi, -
antaa kylväjälle siemenen ja syöjälle leivän, -
niin on myös minun sanani, joka minun suustani lähtee:
ei se minun tyköni tyhjänä palaja, -
vaan tekee sen, mikä minulle otollista on, -
ja saa menestymään sen, mitä varten minä sen lähetin."
Kaikki tuo Jumalan Sanan täydellinen vaikutusvalta; -
jos sen annetaan, ja kun sen annetaan vaikuttaa.
"Vanhurskaus kansan korottaa, -
mutta synti on kansakuntien häpeä." (San. 14:34)
Jumala on muodostanut jokaisen kansan puuksi itselleen.
Ja ainoastaan Hänen kylvämänsä sana kantaa Hänelle hedelmää.
Ei se, kuinka menestymme jossain teknologiassa tai tieteessä, -
taikka taiteessa, tai runoudessa, -
taikka inhimillisen viisauden tuottamassa suuruudessa.
Tai sitten, että on maailman rikkain kansa ja hallitsee rikkaudellaan.
Niin kuin nyt taitaa käydä kansojen keskuudessa: -
että joku kansa rupeaa hallitsemaan rikkaudella, -
ikään kuin se olisi se voima, jonka alle kaikkien on alistuttava.
Ystävä, kansojen joukossa on paljon sitä, että Sanaa ei saa kylvää.
Tai sitä kylvetään niin väärässä muodossa, -
että vääräuskoiset saa tappaa.
Sellaiset demonivoimat tätä ihmiskuntaa pitkälti hallitsevat.
Mutta, Kaikkivaltias Jeesus Kristus, -
hänelle annettiin kaikki valta taivaassa ja maan päällä.
Ja, kun Hän kylvää totuutta, -
niin se, kuinka olemme kuuliaiset Hänen totuudellensa, se ratkaisee -
ei ainoastaan meidän oman elämämme ja perheittemme elämän, -
vaan myöskin kansakunnan ja lopulta ihmiskunnan tulevaisuuden.
Sillä Jumala yksin antaa tulevaisuuden ja toivon, -
totuutensa ja armonsa tähden.
Jumalan olemus on rakkaus. Näinhän Raamattu sen todistaa.
"Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä." (Joh. 3:16)
Tällainen rakkauden Isä meillä on.
Se pieni elämän muoto, mikä meillä tässä on, se on kaikki Isän lahjaa.
Tietty kuuliaisuus Isälle tekisi elämästä vasta elämän.
Silla rakkaudella, jolla Jeesus syntisiä rakasti, Hän rakastaa edelleen.
Hänestä sanotaan Johanneksen evankeliumin alussa -
aikalailla rohkaisevat sanat, kun siitä luen vähän tuosta alusta.
Tai alussa olevan...
Johannes todisti Hänestä ja huusi sanoen...
Anteeksi, vähän väärästä paikasta.
"Ja Sana tuli lihaksi ja asui meidän keskellämme, -
ja me katselimme hänen kirkkauttansa, -
senkaltaista kirkkautta, kuin ainokaisella Pojalla on Isältä; -
ja hän oli täynnä armoa ja totuutta." (Joh. 1:14)
Tuo Jumalan kirkkaus.
Muistatko Raamatusta sitä, kun opetuslapset katselivat Jeesusta, -
kun Hän oli kirkastusvuorella, ja siellä oli Mooses ja Elia?
Mooses, jolle Jumala antoi nuo ihmeelliset elämän ohjenuorat, -
kymmenen käskyä.
Israelin kansa on ne meille välittänyt Jumalan Sanan kautta, -
ohjaamaan myös kaikkia pakanakansoja.
Mutta sitten tuo Elijah, suurena profeettana, -
edusti Jumalan valtakunnan totuuden tuomista valheen keskelle.
Kun kaikki kansa oli jo kääntynyt pois Jumalasta, -
Jumala lähetti tulensa.
Koko kansa vaipui maahan ja huusi sieltä: "Herra on Jumala."
He luopuivat valhejumalista.
Niistä, jotka sitoivat heitä ja veivät poispäin Jumalasta.
Sen takia, kun Jeesus siinä ilmestyi näiden kahden kanssa, -
Hän oli kirkas ja puettu taivaallisella kirkkaudella.
Sen kirkkauden Hän halusi antaa niille, jotka totuudessa vaeltavat.
Jos luomakunta odottaa Jumalan lasten kirkkauden ilmestymistä, -
niin ainoa, mikä tämän luomakunnan voisi puhdistaan, olisi se, -
että tuo Jumalan luoma ihminen puhdistuisi sydämestään, -
ja elämäntavoiltaan Jumalan tahdon mukaiseksi.
Silloin tuo Sanan kohta, mikä täällä on, -
ei ainoastaan tuolla Apostolien teoissa, mihinkä kohta menemme, -
vaan se on myöskin Johanneksen evankeliumin 17. luvussa.
Tämä ihmeellinen Sana: -
"Mutta en minä rukoile ainoastaan näiden edestä, -
vaan myös niiden edestä, jotka heidän sanansa kautta uskovat minuun, -
että he kaikki olisivat yhtä, -
niinkuin sinä, Isä, olet minussa ja minä sinussa, -
että hekin meissä olisivat, -
niin että maailma uskoisi, että sinä olet minut lähettänyt.
Ja sen kirkkauden, jonka sinä minulle annoit, -
minä olen antanut heille, että he olisivat yhtä, -
niinkuin me olemme yhtä - minä heissä, ja sinä minussa -
että he olisivat täydellisesti yhtä, -
niin että maailma ymmärtäisi, että sinä olet minut lähettänyt -
ja rakastanut heitä, niinkuin sinä olet minua rakastanut."
Toisaalla Raamatussa sanotaan -
että me muutumme "kirkkaudesta kirkkauteen, -
niinkuin muuttaa Herra, joka on Henki" (2. Kor. 3:18).
Yhdessä kohtaa, eräässä miesten piirissä...
Tuon tähän jotakin siitä kirkkaudesta, -
jonka Jumala on halunnut tuoda esiin ilmestyksen kautta, -
rohkaisuksi tähän lopun aikaan.
Nimittäin, olisiko meitä ollut neljä vai viisi miestä koolla, -
kun meillä oli tarkoitus lukea Raamattua, -
Jeesuksen opetuksia lopunajoista.
Matteus 24-25 ja vastaavia muista evankeliumeista, -
ja vähän vielä Ilmestyskirjasta.
Ne eivät ole salaisuuksia, -
vaan ne ovat selkeästi opittavissa ja luettavissa.
Ystävä rakas, kun niitä luimme, niin ihmettelin, -
kun tulin toisen kerran tämän ystävän kotiin -
ja luimme samat uudelleen.
Tuon lukemisen lopuksi, kun ihan viimeinen sana oli sanottu, -
minun piti nousta ylös ja katsoa ylöspäin.
Siinä kun katsoin ylöspäin näin todellakin elävän Jeesuksen, -
siellä ehkä 100 metrin korkeudessa.
Hän oli tiellä, ikään kuin kulkemassa alaspäin.
Tie leveni. Tietysti se oli alhaalla leveämpi kuin ylhäällä.
Samalla katsoin sivuilleni.
Vaikka nuo miehet istuivat siellä paikoillaan, -
niin he olivatkin minun molemmilla puolillani.
Heidän jäljessään, oikealla puolella ja vasemmalla puolella, -
oli tuhansia ihmisiä samalla lailla seisomassa.
Siinä näyssä jokaisen ylle puettiin kirkkautta:
kirkkautta, joka oli niin kuin sellainen pieni lumipeite, -
siinä vaatteitten ja olemuksen yllä.
Kasvot kyllä näkyivät, mutta muuten oli kirkkautta.
Tuo kirkkaus lisääntyi.
Ihmettelin, että joudummeko me kaikki ihan niin kuin pumpuliin.
Kun sitä kirkkautta oli tullut paljon lisää, katsoin ylöspäin.
Eikä Jeesus ollut enää 100 metrin korkeudessa, vaan paljon lähempänä.
Tajusin, että näin Jumala valmistaa omiansa, -
sitä varten, että hän kutsuu heidät tuohon hääjuhlaan, -
valmiina ja kirkastettuna.
Nuo lopun ajan profetiat, joita Jeesus on ilmoittanut, -
ovat valmistusta varten.
Niinkuin siellä on nämä tyhmät ja viisaat neitsyet.
Toisilla oli öljyä lampuissa ja astioissa. Toisilla ei.
Nyt kysyn ystävä: Oletko sinä viisas vai tyhmä neitsyt?
Se että uskossa olemme... Elämmekö uskossa?
Elämmekö suhteessa, Sanan kautta, elävään Jumalaan, Jeesukseen?
Hän toi tuon Jumalan rakkauden Sanan muodossa, -
totuuden muodossa; mutta myöskin verensä puhdistusvoiman muodossa.
Golgatan työ tuli täydellisesti tehtyä - sinua ja minua varten.
Tuo Pyhän Hengen vuodatus tarkoitettiin siihen, -
että voi saada sen ihmeellisen vahvistuksen uskonkilvoitukseen.
Ei tarvitse omin voimin, vaan Jumalan Hengen voimin, -
toteuttaa sitä kuuliaisuutta, sitä uskoa ja sitä suhdetta.
Että ei ole niinkuin kodissa, jossa ei puhuta kenellekään,-
tai niin että Raamattu olisikin kiinni päiviä ja kuukausia.
Ei. Vaan suhde Jeesukseen eläväksi.
Niin, että opetuslapsena oleminen on sitä, että Jeesus on totuus.
Silloin tuo maailman henki ei saisi vieroittaa totuudesta.
Niin, että on uutiset auki ja seurataan maailman tapahtumia, -
ja se on pääasia, aamusta iltaan, -
ja puheenvuoroissa ihmisten kesken.
Ei niin. Vaan, missä Jeesus on? Onko Hän mukana?
Ei vain niin, että ne pienet hetket rukouksessa -
ja Sanan tutkimisessa, vaan Hän on läsnä, -
kun vaan annetaan Hänen läsnäolonsa vaikuttaa.
Kiitos Jumala, että saadaan rukoilla:
"Tule Jeesus totuudeksi. Ole tienä ja totuutena, -
niin että se muodostuu elämäksi. Perille saakka.
Kiitos Jeesus, että et jätä kesken alkamasi työtä, -
vaan kuten tiedämme, kaikkien polvien pitää notkistumaan, -
niitten, jotka taivaissa ovat, niitten, jotka maan alla ja päällä ovat,
ja jokaisen kielen pitää tunnustamaan, -
että sinä Jeesus Kristus olet Jumalan Poika, -
Isän Jumalan kunniaksi.
Suo meidän sydämen uskolla ja suun tunnustuksella -
olla todistuksena tälle maailmalle. Jeesuksen nimessä. Aamen."
Tekstitys: Kristal Valtanen